A BIZOTTSÁG 370/2009/EK RENDELETE
(2009. május 6.)
az 1782/2003/EK tanácsi rendeletben előírt egységes támogatási rendszer végrehajtása részletes szabályainak megállapításáról szóló 795/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 34. cikke (2) bekezdésének második albekezdésére és 142. cikke c), d) és g) pontjára,
mivel:
(1)
A 73/2009/EK rendelet az egységes támogatási rendszer tekintetében új szabályokat állapított meg, amelyek 2009. január 1-jétől hatályosak. Ennek megfelelően a 795/2004/EK bizottsági rendeletben (2) rögzített végrehajtási szabályokat ki kell igazítani.
(2)
A 795/2004/EK rendelet 2. cikkében szereplő fogalommeghatározásoknak tükrözniük kell az egységes támogatási rendszer keretében támogatható területek jogosultságának bővülését.
(3)
A 795/2004/EK rendelet 3b. cikkében szereplő jogosultsági előírások elavultak, ezért azokat indokolt hatályon kívül helyezni. A 73/2009/EK rendelet 34. cikke (2) bekezdésének a) pontja értelmében ugyanakkor a támogatható hektárok nem mezőgazdasági tevékenység céljára is használhatók. Valamennyi tagállamra vonatkozóan kritériumrendszert kell létrehozni.
(4)
A 73/2009/EK rendelet eltörölte a területpihentetési kötelezettséget, valamint a nemzeti tartalék terhére folyósított támogatási jogosultságokra vonatkozó korlátozások egy részét, és így az e kérdéseket szabályozó rendelkezések elavulttá váltak.
(5)
A 795/2004/EK rendelet 7. cikkét az 1782/2003/EK tanácsi rendeletre (3) és a 73/2009/EK rendeletre történő hivatkozások tekintetében egyértelművé kell tenni.
(6)
A 73/2009/EK rendelet immár nem rendelkezik az egységes támogatási rendszer alkalmazásának első évében követendő kérelmezési eljárásra vonatkozó különös szabályokról. Ezért a 795/2004/EK rendelet vonatkozó rendelkezéseit ki kell igazítani.
(7)
Azokban az esetekben, amikor a 795/2004/EK rendelet 20. és 22. cikkében említett bérlet, illetve a 23. cikkben említett programok az egységes támogatási rendszer alkalmazásának első évében a rendszerben való részvétel iránti kérelem benyújtási határideje után járnak le, a támogatási jogosultságok megállapítására irányuló kérelem határidejét meg kell hosszabbítani annak érdekében, hogy a mezőgazdasági termelők számára elegendő idő álljon rendelkezésre ahhoz, hogy az üzem aktuális helyzetét tükröző kérelmet tudjanak benyújtani.
(8)
A 795/2004/EK rendelet 26. cikkében rögzített regionális korlátozást a 73/2009/EK rendelet 43. cikkének (1) bekezdéséhez kell igazítani.
(9)
Bár a kötelező területpihentetésre vonatkozó előírások elavulttá váltak, az 1782/2003/EK rendelet 107. cikke szerinti önkéntes területpihentetést szabályozó feltételeket továbbra is fenn szükséges tartani.
(10)
Amennyiben a tagállamok alkalmazni kívánják a 73/2009/EK rendelet 72. cikkének (4) bekezdését, meg kell határozni az alkalmazásról a Bizottságnak küldendő tájékoztatás határidejét és tartalmát.
(11)
Rendelkezést kell hozni azon eset szabályozására, amikor az új tagállamok az egységes területalapú támogatási rendszer alkalmazásáról az egységes támogatási rendszerre térnek át. E szabályoknak különösen a támogatási jogosultságok és a speciális jogosultságok első kiosztására, illetve a határozatról való értesítésre kell kiterjedniük.
(12)
A 73/2009/EK rendelet a bortermelők részére az egységes támogatási rendszer szerinti közvetlen támogatásról rendelkezik, konkrétan a támogatásoknak a borágazatot célzó támogatási programokból az egységes támogatási rendszerbe történő átcsoportosítása révén. Ezért a jogosultságok odaítélésére vonatkozó részletes szabályokat ki kell igazítani. Az említett részletes szabályoknak ugyanazt a megközelítési módot kell követniük, mint amelyet a gyümölcs- és zöldségágazat vonatkozásában a 795/2004/EK rendeletben meghatározott szabályok követnek.
(13)
Ha a mezőgazdasági termelőnek a 795/2004/EK rendelettel összhangban rögzített támogatási jogosultságok meghatározásának igénylési határidejéig támogatási jogosultságokat ítéltek oda, illetve ha a termelő ilyen jogosultságokat vásárolt vagy kapott, támogatási jogosultságainak értékét és számát újra kell számítani. A különös feltételekhez kötött támogatási jogosultságokat ebben a számításban nem kell figyelembe venni.
(14)
Azon tagállamok számára, amelyek az 1782/2003/EK rendelet 59. cikkének (1) és (3) bekezdésében, illetve 71f. cikkében meghatározott regionális modellt alkalmazzák, meg kell adni annak a lehetőségét, hogy - a 73/2009/EK rendelet IX. melléklete C. részével összhangban - rögzítsék az egy termelőnek odaítélhető, a borágazatot célzó támogatási programokból való átcsoportosításból származó támogatási jogosultságok számát.
(15)
A 73/2009/EK rendelet IX. melléklete B. részének (kivágás) alkalmazásában megállapított támogatási jogosultságok értékének meghatározása keretében rendelkezni kell a regionális átlagról.
(16)
A 795/2004/EK rendelet I. melléklete meghatározza azt az időpontot, amelytől kezdve a másodvetésű növénykultúrák termesztése átmenetileg engedélyezhető azokban a régiókban, ahol az éghajlat miatt rendszerint korábban takarítják be a gabonaféléket, a 73/2009/EK rendelet 38. cikkének második albekezdésében foglaltaknak megfelelően. Spanyolország kérésére - annak érdekében, hogy a különböző spanyol régiók agronómiai és időjárási körülményeit figyelembe lehessen venni - az érintett tagállam különböző régiói esetében különböző időpontokat kell rögzíteni. A mellékletet továbbá azért is aktualizálni kell, hogy figyelembe lehessen venni a gyümölcs- és zöldségágazat támogathatóságát azon tagállamokban, amelyek e termékek vonatkozásában nem kívánják alkalmazni a késleltetett integrációt.
(17)
A 795/2004/EK rendeletet ezért ennek megfelelően módosítani kell.
(18)
A javasolt módosításokat a 73/2009/EK rendelet alkalmazásának napjától kell alkalmazni.
(19)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 795/2004/EK rendelet a következőképpen módosul:
1.
A 2. cikk a következőképpen módosul:
a)
Az a) pontot el kell hagyni.
b)
A c) pont helyébe a következő szöveg lép:
„c) »állandó kultúrák«: az állandó legelőtől eltérő, vetésforgón kívül termesztett kultúrák, amelyek öt évig, illetve ennél hosszabb ideig foglalják el a földterületet, és ismétlődően termést hoznak, ideértve a faiskolákat és a rövid rotációs idejű sarjerdőt is (KN-kód: ex 0602 90 41);”.
c)
A d) pontot el kell hagyni.
d)
Az f) pont helyébe a következő szöveg lép:
„f) »gyepterület«: (ültetett vagy természetes) fű termesztésére használt szántóterület; a 73/2009/EK tanácsi rendelet 49. cikkének (4) alkalmazásában a gyepterület magában foglalja az állandó legelőt is.
2.
A 3b. cikket el kell hagyni.
3.
Az 1. fejezet a következő, 3c. cikkel egészül ki:
„3c. cikk
Elsődlegesen mezőgazdasági célú használat
A 73/2009/EK tanácsi rendelet 34. cikke (2) bekezdése a) pontjának alkalmazásában, ha egy mezőgazdasági üzem mezőgazdasági földterületét nem mezőgazdasági tevékenység céljára is használják, az adott terület elsősorban mezőgazdasági célra használt területnek minősül, feltéve, hogy a mezőgazdasági célú használatot a nem mezőgazdasági tevékenység intenzitása, jellege, időtartama és ütemezése nem akadályozza jelentős mértékben.
Az első albekezdésben foglaltaknak az egyes tagállamok területén történő alkalmazására vonatkozó kritériumokat a tagállamok állapítják meg.”
4.
A 6. cikk a következőképpen módosul:
a)
A (3) bekezdés a következőképpen módosul:
i.
a második albekezdés helyébe a következő szöveg lép:
„A már tulajdonában lévő minden egyes támogatási jogosultság egységértéke növelhető.”
ii.
A harmadik albekezdést el kell hagyni.
b)
A (4) bekezdést el kell hagyni.
5.
A 7. cikk a következőképpen módosul:
a)
Az (1) bekezdés első és második albekezdése helyébe a következő szöveg lép:
„Amennyiben egy tagállam él az 1782/2003/EK rendelet 42. cikkének (5) bekezdésében meghatározott lehetőséggel, akkor többek között módja nyílik arra, hogy kérésre - e cikkel összhangban - támogatási jogosultságokat osszon ki az érintett területeken olyan mezőgazdasági termelők részére, akik kisebb hektárszámot jelentenek be azon támogatási jogosultságoknak megfelelő számnál, mint amelyeket részükre az említett rendelet 43. cikkével, valamint a 73/2009/EK tanácsi rendelet 59. cikkének összhangban kiosztanának, illetve kiosztottak volna.
Ebben az esetben a mezőgazdasági termelő a nemzeti tartalék javára lemond mindazokról a támogatási jogosultságokról, amelyeket birtokol, illetve amelyeket ki kellett volna osztani, az 1782/2003/EK rendelet 49. cikkében említett, különös feltételekhez kötött támogatási jogosultságok kivételével.”
b)
A (3) bekezdést el kell hagyni.
c)
A (4) bekezdés helyébe a következő szöveg lép:
„(4) A nemzeti tartalékból kiosztott támogatási jogosultságok egységértékének kiszámítása úgy történik, hogy a mezőgazdasági termelő referenciaösszegét elosztják az általa bejelentett hektárszámmal.”
6.
A 8. cikk a következőképpen módosul:
a)
Az (1) bekezdés első albekezdésének helyébe a következő szöveg lép:
„A fel nem használt támogatási jogosultságok az egységes támogatási rendszer szerinti kérelem azon naptári évben történő módosítására nyitva álló határidő utolsó napját követő napon kerülnek vissza a nemzeti tartalékba, amelyben a 73/2009/EK rendelet 28. cikkének (3) bekezdésében, illetve 42. cikkében említett időszak lejár.”
b)
A (2) bekezdést el kell hagyni.
7.
A 9. cikk (1) bekezdésének c) pontját el kell hagyni.
8.
A 12. cikk (4) bekezdésének első albekezdése helyébe a következő szöveg lép:
„Az egységes támogatási rendszer alkalmazásának első évében kiosztandó támogatási jogosultságok végleges megállapítása a 796/2004/EK rendelet 21a. cikkének (3) bekezdésével összhangban megállapított határidőn belül benyújtott, támogatási jogosultságokra irányuló kérelem alapján történik.”
9.
A 18. cikk a következőképpen módosul:
a)
A (3) bekezdést el kell hagyni.
b)
A (4) bekezdés helyébe a következő szöveg lép:
„(4) Azokban az esetekben, amikor a 20. és a 22. cikkben említett bérlet, illetve a 23. cikkben említett programok az egységes támogatási rendszer alkalmazásának első évében a rendszerben való részvétel iránti kérelem benyújtási határideje után járnak le, az érintett mezőgazdasági termelő a bérlet, illetve a program lejárta után kérheti támogatási jogosultságainak megállapítását a tagállamok által rögzítendő határidőig, de legkésőbb a következő évben a támogatás iránti kérelmek módosításához rendelkezésre álló határidő utolsó napjáig.”
10.
A 23a. cikk második bekezdését el kell hagyni.
11.
A 24. cikk (3) bekezdésének helyébe a következő szöveg lép:
„(3) A mezőgazdasági termelők támogatási jogosultságaikról a nemzeti tartalék javára önkéntesen lemondhatnak.”
12.
A 26. cikk a következőképpen módosul:
a)
Az (1) bekezdés helyébe a következő szöveg lép:
„(1) A 73/2009/EK rendelet 50. cikke (1) bekezdésének és 62. cikke (1) bekezdésének sérelme nélkül, amennyiben egy tagállam él az említett rendelet 43. cikke (1) bekezdésének harmadik albekezdésében meghatározott lehetőséggel, a tagállamok - objektív kritériumok alapján és a mezőgazdasági termelők közötti egyenlő bánásmódot biztosító, valamint a piac és a versenyhelyzet torzulását megakadályozó módon - meghatározzák a megfelelő területi szintű régiót.”
b)
A (4) bekezdést el kell hagyni.
13.
A 32. cikk helyébe a következő szöveg lép:
„32. cikk
Az önkéntes területpihentetésre vonatkozó, az 1782/2003/EK rendelet 107. cikkében szereplő feltételek
(1) A pihentetett területeket egy legkésőbb január 15-én kezdődő és legkorábban augusztus 31-én végződő időszak alatt a termelésből ki kell vonni. Mindazonáltal a tagállamok megállapítják azokat a feltételeket, amelyek mellett a termelőknek megengedhető, hogy a következő évi betakarításhoz július 15-től kezdődően vetőmagot vessenek, valamint azokat a feltételeket, amelyek teljesülése esetén július 15-től - illetve rendkívüli éghajlati viszonyok között június 15-től - a legeltetés engedélyezhető azokban a tagállamokban, ahol hagyománya van a vándorlegeltetésnek.
(2) A tagállamok a pihentetett területek egyedi helyzetével összeegyeztethető megfelelő intézkedéseket léptetnek életbe annak érdekében, hogy biztosítsák ezen területek jó mezőgazdasági és környezeti állapotának fenntartását, valamint a környezet védelmét.
Ezek az intézkedések a takarónövényzetre is kiterjedhetnek. Ebben az esetben az intézkedések révén kell gondoskodni arról, hogy a takarónövényzetet vetőmagtermesztésre ne lehessen felhasználni, és hogy augusztus 31. előtt mezőgazdasági célokra, illetve az azt követő január 15. előtt értékesítési célú növény termesztésére se legyen felhasználható.
(3) A 73/2009/EK rendelet 31. cikkének c) pontjában említett esetekben a tagállam engedélyezheti, hogy valamennyi érintett termelő állati takarmányozási célra használhassa a pihentetett földterületet az egységes kérelem évében. A tagállamok minden szükséges intézkedést meghoznak annak biztosítására, hogy az engedély által érintett pihentetett területet ne használják jövedelemtermelő célra és különösen, hogy ne értékesítsék a pihentetett földterületen termesztett takarmányt. A tagállamok az engedélyezésre vonatkozó döntéseiket, illetve azok igazolását közlik a Bizottsággal.”
14.
A 33., 34., 39., 41. és 43. cikket el kell hagyni.
15.
A 48. cikk (6) bekezdése helyébe a következő szöveg lép:
„(6) A 73/2009/EK rendelet 72. cikkének (4) bekezdését alkalmazó tagállamok a módosító rendelet hatálybalépése után, legkésőbb 2009. június 7-ig közlik az általuk odaítélni szándékozott támogatásra vonatkozó információkat, így különösen a támogathatóság feltételeit, az érintett ágazatokat, valamint az e célra szánt pénzügyi forrásokat.”
16.
A 6a. fejezet helyébe a következő szöveg lép:
„6a. FEJEZET
ÚJ TAGÁLLAMOK
Az egységes támogatási rendszer bevezetése az egységes területalapú támogatási rendszert alkalmazó új tagállamokban
48a. cikk
Általános rendelkezések
(1) Amennyiben e fejezet másként nem rendelkezik, e rendelet rendelkezéseit az egységes területalapú támogatási rendszert alkalmazó új tagállamok esetében kell alkalmazni.
(2) Az e rendeletben az 1782/2003/EK rendelet 42. cikkére vagy a 73/2009/EK rendelet 41. cikkére tett utalások a 73/2009/EK rendelet 57. cikkére tett utalásoknak tekintendők.
(3) A 73/2009/EK rendelet 57. cikke (3) bekezdésének alkalmazásában az új tagállamok meghatározhatnak egy, az egységes támogatási rendszer alkalmazásának első évét megelőző bázisidőszakot.
(4) Az e rendeletben a »bázisidőszakra« tett utalás az egységes támogatási rendszer alkalmazásának első évére, vagy a 73/2009/EK rendelet 59. cikkének (3) bekezdése szerinti bázisidőszakra tett utalásnak tekintendő.
48b. cikk
A támogatási jogosultságok első kiosztása
(1) A 73/2009/EK rendelet 59. cikke (3) bekezdésének sérelme nélkül, a 73/2009/EK rendelet 59. cikke (2) bekezdésének alkalmazásában az új tagállamok a szóbanforgó bekezdésben említett támogatható hektárszámot az egységes támogatási rendszer alkalmazásának első évében a támogatási jogosultságok megállapítása céljából bejelentett hektárszám felhasználásával állapítják meg.
(2) Az e cikk (1) bekezdésében rögzítettek ellenére az új tagállamok a 73/2009/EK rendelet 59. cikkének (2) bekezdésében említett támogatható hektárszámot az egységes támogatási rendszer alkalmazásának első évét megelőző évben bejelentett hektárszám felhasználásával is megállapíthatják.
Amennyiben a mezőgazdasági termelők által az egységes támogatási rendszer alkalmazásának első évében bejelentett támogatható hektárszám alacsonyabb az első albekezdéssel összhangban megállapított támogatható hektárszámnál, az új tagállam az egységes támogatási rendszer alkalmazásának első évében kiosztott mindegyik támogatási jogosultság kiegészítéseként teljesen vagy részben újra kioszthatja azokat az összegeket, amelyek a nyilatkozatban nem szerepeltetett összegeknek felelnek meg. A kiegészítés kiszámítása úgy történik, hogy az érintett összeget elosztják a kiosztott támogatási jogosultságok számával.
(3) Az egységes támogatási rendszer alkalmazásának első évében a támogatási jogosultságok megállapítására a mezőgazdasági termelő nyilatkozatai alapján kiosztott támogatási jogosultságok értéke és száma ideiglenes. A végleges értéket és számot legkésőbb az egységes támogatási rendszer alkalmazásának első évében, április 1-jéig állapítják meg azt követően, hogy a 796/2004/EK bizottsági rendelet szerinti vizsgálatokra sor került.
(4) Amennyiben egy tagállam él a 73/2009/EK rendelet 59. cikkének (3) bekezdésében meghatározott lehetőséggel, az egységes támogatási rendszer alkalmazásának első évét megelőző naptári évtől kezdődően elkezdheti a támogatásra jogosult mezőgazdasági termelők kijelölését, a szóbanforgó bekezdésben említett hektárszámok ideiglenes megállapítását, valamint az ugyanezen cikk (6) bekezdésében említett feltételek előzetes vizsgálatát.
A 73/2009/EK rendelet 61. cikkének sérelme nélkül a jogosultságok értékének kiszámítása úgy történik, hogy a 73/2009/EK rendelet 59. cikkének (1) bekezdésében említett összeget elosztják az e bekezdésnek megfelelően kiosztott jogosultságok teljes számával.
(5) A mezőgazdasági termelőket a kérelem benyújtásához rendelkezésre álló, a 73/2009/EK rendelet 56. cikkének (1) bekezdésével összhangban meghatározott határidő előtt legalább egy hónappal tájékoztatják az ideiglenesen megállapított jogosultságokról.
(6) A kérelmezőnek a tagállam számára meggyőző módon bizonyítania kell, hogy a támogatási jogosultságok iránti kérelem időpontjában a 73/2009/EK rendelet 2. cikkének a) pontja értelmében mezőgazdasági termelőként tevékenykedik.
(7) A tagállamok dönthetnek úgy, hogy megállapítanak egy mezőgazdasági üzemenkénti, mezőgazdasági területben kifejezett minimális méretet, amelyre a támogatási jogosultság megállapítása kérhető. Ez a minimális méret azonban nem lehet nagyobb, mint a 73/2009/EK rendelet 28. cikke (1) bekezdésének b) pontja szerint meghatározott mérethatár.
A 73/2009/EK rendelet 60. cikkében említett különös feltételekhez kötött támogatási jogosultság megállapítására semmilyen minimális méretet nem határoznak meg, ahogyan erről a szóbanforgó rendelet 28. cikkének (1) bekezdése is rendelkezik.
(8) A tagállamok határozhatnak úgy, hogy a támogatási jogosultságok (5) bekezdésben említett végleges megállapítása iránti kérelem az egységes támogatási rendszer szerinti kifizetés iránti kérelemmel egy időben is benyújtható.
48ba. cikk
A speciális támogatási jogosultságok kiosztása
Az e rendelet 30. cikkének (1) és (2) bekezdésében foglaltak ellenére, a 73/2009/EK rendelet 44. cikkének (2) bekezdésében említett számosállat-egységben (SZÁE) kifejezett mezőgazdasági tevékenység kiszámítása céljából a tagállamok által meghatározott időszak alatt a mezőgazdasági termelő által tartott állatok számát a következő átváltási táblázat segítségével számítják át SZÁE egységekre:
Hímivarú szarvasmarhafélék és üszők 24 hónapos kor felett, anyatehenek, tejelő tehenek
1,0 SZÁE
Hímivarú szarvasmarhafélék és üszők 6 hónapos kortól 24 hónapos korig
0,6 SZÁE
6 hónapnál fiatalabb nőivarú és hímivarú szarvasmarhafélék
0,2 SZÁE
Juh
0,15 SZÁE
Kecske
0,15 SZÁE
Az új tagállamokban a minimum mezőgazdasági tevékenység ellenőrzése céljából e rendelet 30. cikkének (3)-(5) bekezdését kell alkalmazni.
48bb. cikk
Értesítés a határozatról
Ha egy tagállam a 73/2009/EK rendelet 122. cikkének (3) bekezdése értelmében meg kívánja szüntetni az egységes támogatási rendszer alkalmazását, legkésőbb az egységes támogatási rendszer alkalmazásának első évét megelőző év augusztus 1-jéig közli a Bizottsággal az egységes támogatási rendszer végrehajtásának, és ezen belül is az említett rendelet 55. cikkének (3) bekezdése, 57., 59. és 61. cikke szerinti lehetőségek igénybevételének részleteit, valamint az említett döntés alapjául szolgáló objektív kritériumokat.”
17.
A rendelet a következő, 6d. fejezettel egészül ki:
„6d. FEJEZET
BOR
1. szakasz
A borágazatot célzó támogatási programokból az egységes támogatási rendszerbe történő átcsoportosítás
48i. cikk
Általános rendelkezések
(1) A borágazatot célzó támogatási programokból az egységes támogatási rendszerbe történő átcsoportosítással összefüggésben az összeg kiszámítása és a támogatási jogosultság meghatározása céljából a 73/2009/EK rendelet IX. melléklete C. részében foglalt rendelkezéseket az e rendelet 48j. cikkében és - amennyiben a tagállam élt az 1782/2003/EK rendelet 59. vagy 71f. cikkében említett lehetőséggel - az e rendelet 48k. cikkében előírt szabályok figyelembevételével kell alkalmazni.
(2) A tagállamok 2009. január 1-jétől láthatnak hozzá azon támogatásra jogosult mezőgazdasági termelők kijelöléséhez, akik részére a borágazatot célzó támogatási programokból az egységes támogatási rendszerbe történő átcsoportosítással támogatási jogosultság ítélhető oda.
(3) E rendelet 7. cikke (1) bekezdésének és 12. cikkének a borágazatra történő alkalmazásában az egységes támogatási rendszer alkalmazása első évének az az év tekintendő, amikor egy adott tagállam a 73/2009/EK rendelet IX. mellékletének C. része szerinti összegeket és támogatható hektárszámot meghatározza.
48j. cikk
Különleges szabályok
(1) Ha egy mezőgazdasági termelő az e rendelettel összhangban rögzített támogatási jogosultságok meghatározásának igénylési határidejéig nem rendelkezik támogatási jogosultsággal, illetve csak különös feltételekhez kötött támogatási jogosultsággal rendelkezik, a borra vonatkozóan a 73/2009/EK rendelet IX. melléklete C. részének megfelelően kiszámított támogatási jogosultságokat kap.
Az első albekezdésben foglaltakat akkor is alkalmazni kell, ha a termelő az egységes támogatási rendszer alkalmazásának első éve és a támogatási programokból történő átcsoportosítás éve között támogatási jogosultságot vett haszonbérbe.
(2) Ha a mezőgazdasági termelőnek az e rendelettel összhangban rögzített támogatási jogosultságok meghatározásának igénylési határidejéig támogatási jogosultságokat ítéltek oda, illetve ha a termelő ilyen jogosultságokat vásárolt vagy kapott, támogatási jogosultságainak értékét és számát a következők szerint kell újraszámítani:
a)
a támogatási jogosultságok számát a termelő tulajdonában lévő támogatási jogosultságok száma és a 73/2009/EK rendelet IX. mellékletének C. része alapján megállapított hektárszám összegeként kell kiszámítani;
b)
az értéket a termelő tulajdonában lévő támogatási jogosultságok összértékét és a 73/2009/EK rendelet IX. mellékletének C. része alapján megállapított referenciaösszeget összeadva, majd az így kapott mennyiséget az e bekezdés a) pontja szerint meghatározott számmal elosztva kell meghatározni.
A különös feltételekhez kötött jogosultságokat az e bekezdésben említett számításban nem kell figyelembe venni.
(3) Az e rendelettel összhangban rögzített, az egységes támogatási rendszer szerinti kérelmek benyújtási határideje előtt haszonbérbe adott támogatási jogosultságokat a (2) bekezdésben említett számítás elvégzésekor figyelembe kell venni.
48k. cikk
Regionális szintű végrehajtás
(1) Amennyiben egy tagállam él az 1782/2003/EK rendelet 59. vagy 71f. cikkében meghatározott lehetőséggel, a mezőgazdasági termelők részére kiosztható támogatási jogosultságok száma megegyezik a szőlőültetvények céljára használható, új támogatható hektárszámmal.
A támogatási jogosultságok értékét objektív és megkülönböztetéstől mentes kritériumok alapján kell meghatározni.
Az 1782/2003/EK rendelet 59. cikke (4) bekezdésének vagy 71f. cikkének megfelelően a borágazat esetében az alkalmazás első éve a 2009-es év.
(2) Az (1) bekezdéstől eltérve a tagállamok az egy mezőgazdasági termelőnek odaítélhető jogosultságok számát a 73/2009/EK rendelet IX. mellékletének C. részével összhangban, objektív kritériumok alapján határozhatják meg.
2. szakasz
Kivágás
48l. cikk
Regionális átlag
A 73/2009/EK rendelet IX. melléklete B. részének (kivágás) alkalmazásában megállapított támogatási jogosultságok értékének meghatározása céljából a regionális átlagot az egyes tagállamok állapítják meg a megfelelő területi szinteken. Az átlagot egy, a tagállamok által rögzítendő időpontban állapítják meg. Az átlag évenként felülvizsgálható. Alapjául az érintett régióban a mezőgazdasági termelők részére kiosztott támogatási jogosultságok értéke szolgál. Az átlagot nem differenciálják termelési ágazatonként.”
18.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában történő kihirdetésének napján lép hatályba.
Rendelkezéseit 2009. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. május 6-án.